Alhassan Azong

Alhassan Azong (wɔwoo no 18 December 1965) yɛ Ghana ɔmanyɔni ne mmrahyɛbagua no muni (MP) ma Builsa South amansin wɔ Ghana . Ɔsan nso yɛ ɔman soafoɔ wɔ Mills aban mu wɔ afe 2009 ne afe 2013 ntam.

 Mfitiase asetra 
Wɔwoo Azong wɔ December 18, 1965 mu. Ɔfiri Wiesi a ɛwɔ Upper East Region wɔ Ghana. Ɔnyaa ACIS wɔ afe 1996 mu. Ɔsan nso kɔɔ Paris Graduate School of Management baabi a onyaa MBA . Akyiri yi ɔbɛyɛɛ ɔkyerɛkyerɛfo wɔ Bolgatanga Polytechnic, dibea a odii mu kosii sɛ ɔkɔɔ amammuisɛm mu.

 Amanyɔsɛm 
Azong dii kan sii akan wɔ Builsa South nkongua no mu wɔ December 2008 mu wɔ tekiti a ɛwɔ People’s National Convention, na odii nkonim wɔ abatow ketewaa a ɛyɛ 59 (0.5%) mu. Ɔsomm wɔ Boayikuo a ɛhwɛ Asɔremma a Wɔkura Mfasoɔ Dwumadibea, Nhomasua Mmabun, Agumadi ne Amammerɛ Boayikuo ne Daa Ahyɛdeɛ Boayikuo no mu.  Wɔ abatoɔ a ɛdi hɔ wɔ December 2012 mu no, ne dodoɔ no kɔɔ soro koduu 6,048 (47.12).  Enti ɔbɛyɛɛ PNC MP koro pɛ wɔ Fourth Republic of Ghana mmrahyɛbagua a ɛtɔ so 6 no mu.

Ɛwom sɛ na ɔnyɛ NDC muni deɛ, nanso ɔmampanyin Mills paw Azong sɛ ɔman Ɔsoafoɔ a ɔhwɛ Ɔmanfoɔ Nnwuma mu Nsakraeɛ so wɔ NDC aban mu firi afe 2009 kɔsi afe 2013. Wɔ afe 2013 mu no, Ɔmampanyin Mahama san paw no sɛ Ɔman Minista a ɔhwɛ Ɔmanfoɔ Nnwuma mu Nsakraeɛ so, adwuma korɔ no ara a na ɔwɔ wɔ Mills aban ase.

 Ankorankoro asetra 
Azong yɛ Nkramofo. Ɔwaree na ɔwɔ mma baanum.

 Adwumafa 
Ɔkyerɛkyerɛfo, Bolgatanga Polytechnic

 Hwɛ nso 

 Mills aban asomfo din a wɔahyehyɛ
 Mahama aban asomfo din

 Nsɛm a wɔde gyinaa so 

Nkyekyεmu:Ghana mmrahyɛbadwafoɔ 2009–2013
Nkyekyεmu:Ghana mmrahyɛbadwafoɔ 2013–2017